FOTO: Lewis die ysman en Lewis die verpleër | SARIE
FOTO Michael Walker
SARIE.com het verlede week berig dat Lewis Pugh, ysman-avonturier, 'n noodoperasie moes ondergaan nadat hy alle gevoel in sy regterbeen verloor het.
Lewis het vir ons foto's gestuur van sy "verpleër", Lewis die husky, en dr. Roger Melvill, die neuro-chirurg wat hom opereer het nadat 'n rugwerwel geskuif het.
Dié langafstand-swemmer en die VN se beskermheer van die oseane is intussen uit die hospitaal ontslaan. Hy sal nog ses weke aan die bed gekluister wees. Daarna sal dit 9-12 maande neem om heeltemal te herstel. Lewis sê die gevoel in sy regterbeen is weer terug en hy voel "hoopvol".